
Bratislava  07.08.2025                                                                                                                          Číslo záznamu: 271242/2025		
					ROZHODNUTIE
generálneho riaditeľa Pôdohospodárskej platobnej agentúry 
č. 87/2025 

Čl. 1
ÚVODNÉ USTANOVENIA

Podľa čl. 6 ods. 4 písm. k) bodu 2. – 2.1. organizačného poriadku Pôdohospodárskej platobnej agentúry a v nadväznosti na  legislatívne zmeny   v y d á v a m   toto rozhodnutie, ktorým sa vydáva Výzva na predkladanie žiadosti o schválenie operačného programu a jeho zmien a financovanie operačných fondov skupiny výrobcov, organizácie výrobcov, združenia organizácií výrobcov v sektore ovčieho a kozieho mäsa. 

Čl. 2
VLASTNÝ OBSAH

(1) S účinnosťou od  07. augusta 2025 z r u š u j e m   

Rozhodnutie generálneho riaditeľa Pôdohospodárskej platobnej agentúry č. 110/2024 zo dňa 04.07.2024, ktorým bola vydaná Výzva na predkladanie žiadosti o schválenie operačného programu a jeho zmien a financovanie operačných fondov skupiny výrobcov,  organizácie výrobcov, združenia organizácií výrobcov v sektore ovčieho a kozieho mäsa a Príručka pre žiadateľov – Schválenie zmien operačného programu skupiny výrobcov,  organizácie výrobcov a združenia organizácií výrobcov  v sektore ovčieho a  kozieho mäsa podľa nariadenia Európskeho Parlamentu a Rady (EÚ) 2021/2115.


(2) S účinnosťou od 08. augusta 2025  v y d á v a m  

Výzvu na predkladanie žiadosti o schválenie operačného programu a jeho zmien a financovanie operačných fondov skupiny výrobcov,  organizácie výrobcov, združenia organizácií výrobcov v sektore ovčieho a kozieho mäsa
(3) S účinnosťou od 08.augusta 2025 u k l a d á m   .

a) všetkým vecne príslušným vedúcim štátnym zamestnancom, aby v rámci svojej pôsobnosti riadne oboznámili zamestnancov s týmto rozhodnutím,
b) riaditeľovi sekcie organizácie trhu a štátnej pomoci, aby v rámci svojej pôsobnosti zabezpečil dodržiavanie tohto rozhodnutia.

Čl. 3
ZÁVEREČNÉ USTANOVENIA

(1) Zrušuje sa Rozhodnutie generálneho riaditeľa Pôdohospodárskej platobnej agentúry č. 110/2024 zo dňa 04.07 2024.
(2) Gestorom tohto rozhodnutia je Sekcia organizácie trhu a štátnej pomoci.

(3) Toto rozhodnutie nadobúda platnosť dňom podpisu generálneho riaditeľa a účinnosť dňom 07. augusta  2025.
    		




					                 

Ing. Marek Čepko, generálny riaditeľ
    v zastúpení Mgr. Dominika Tenkelová
na základe poverenia č. 361304/2024/111 zo dňa 23.10.2024





Príloha:
Výzva na predkladanie žiadosti o schválenie operačného programu a jeho zmien a financovanie operačných fondov skupiny výrobcov,  organizácie výrobcov, združenia organizácií v sektore ovčieho a kozieho mäsa.
    INTERNÉ

